29/03/2021 | Administración LocalProvincial
Deputación Provincial da Coruña
Tesourería e Xestión de Tributos. Servizo Central de Recadación
Establecemento plan especial de pagos individualizados

ANTECEDENTES Ata o momento, o pago voluntario dos recibos dos concellos e entes que teñen delegada a recadación voluntaria dos padróns na Deputación, realizábase con carácter xeral nun único prazo, excepto o IBI Urbano dos Concellos de Ames e Miño que tiñan a posibilidade de pagamento en dous prazos. Co obxecto de facilitar o cumprimento das obrigacións tributarias, a partir do ano 2021, establecerase un sistema especial de pagamento de cotas por recibo que permitirá a quen se acolla ó mesmo flexibilizar os ingresos correspondentes ó período voluntario, podendo realizar o pagamento en 10 mensualidades. Con base no anteriormente exposto establécese o sistema “Plan Individualizado de Pagos” para regular o pagamento de cotas por recibo correspondentes aos exercicios 2021 e seguintes. Poderán solicitar esta forma de pago as persoas obrigadas ao pago dos tributos ou os seus representantes legais. O plan de pagos poderá afectar a un ou a varios dos impostos de carácter periódico. · Para ter efectos nun exercicio, a solicitude de acollerse a este plan individualizado deberá estar aprobada antes do dia 1 de xaneiro do dito exercicio (de ter entrada con posterioridade terá efectos para o exercicio seguinte). A solicitude pódese realizar a través da OVT (https://ovt.dacoruna. gal) ou a través do resto de sistemas regulamentados na LPAC. · O pago realizarase en 10 mensualidades, o día 5 ou inmediato hábil posterior dos meses de xaneiro a outubro. O importe total anual das cotas tributarias distribuirase segundo a estimación sobre as cotas líquidas correspondentes ó exercicio inmediatamente anterior. Estes ingresos terán o carácter de pagamentos a conta. · A domiciliación bancaria dos pagos regularase de acordo cos requisitos establecidos nas Normas de xestión de pagos domiciliados, reguladas na Resolución da Presidencia núm.22.665 do 12 de novembro de 2014 ou norma que a substitúa. · Non ter débedas pendentes de pagamento en período executivo. · Facilitar un número de teléfono de contacto e unha dirección de correo electrónico no seu caso. · Os modelos oficiais de solicitude estarán ao dispor dos interesados na páxina web da Deputación (www.dacoruna. gal). Se non se fixese efectivo ao seu vencemento o importe dunha das mensualidades, o seu importe distribuirase entre as restantes cotas. A falta de pagamento de dúas cotas determinará a anulación automática do plan individualizado, quedando sen efecto para períodos sucesivos, iniciándose o período executivo sobre a totalidade da débeda pendente de pagamento ó día seguinte do vencemento do período voluntario de cobro correspondente. O importe das cotas impagadas poderá abonarse sen recarga nin intereses antes da finalización do prazo voluntario de pagamento. Cando non se efectuase o pagamento do último dos prazos, finalizado o período de pagamento voluntario, iniciarase o período executivo pola cantidade pendente, coas correspondentes recargas e intereses de demora. A presente resolución entrará en vigor ao día seguinte da súa publicación no Boletín Oficial da Provincia. Como excepción aos prazos establecidos nesta resolución e só para o exercicio 2021 (no que se pon en marcha este sistema especial de pagamento individualizado) establécese o seguinte: · O pago realizarase en 7 mensualidades, o día 5 ou inmediato hábil posterior dos meses de maio a novembro. · Para ter efectos no exercicio 2021 a solicitude de acollerse a este plan individualizado deberá estar aprobado antes do dia 30 de abril de 2021 (de ter entrada con posterioridade terá efectos para o exercicio seguinte). A Coruña, 25 de marzo de 2021 O presidente/PDFR 29-07-2019/ O deputado O secretario Antonio Leira Piñeiro José Luis Almau Supervia